Lujza Švédska

Lujza Švédska (celým menom Lovisa Josefina Eugenia; * 31. október 1851, Štokholm, Švédsko† 20. marec 1926, Kodaň, Dánsko) bola v rokoch 19061912 dánska kráľovná ako manželka Frederika VIII.

Narodila sa v kráľovskom paláci v Štokholme ako jediná preživšia dcéra švédskeho a nórskeho kráľovského páru, Karola XV. a Lujzy Oranžsko-nasavskej.

Lujza, prezývaná pre svoju dlhú šiju Labuť, bola zbožná a vážna žena, ktorá sa nerada zúčastňovala kodanského verejného života, ktorý považovala za príliš frivolný. Najlepšie sa cítila v úlohe matky a pani domu, venovala sa literatúre a umení. Podporovala rad kresťanských charitatívnych akcií a projektov v Dánsku aj Švédsku. V tejto krajine bola patrónkou rôznych inštitúcií - jednou z nich bol napr. Fond princeznej Luisy, venovaný chudobným deťom.

Hoci bola jediným potomkom svojho otca Karola XV., nemohla po ňom zasadnúť na spojený švédsky a nórsky trón, pretože švédske nástupnícke právo to neumožňovalo. Po Karolovej smrti teda na trón nastúpil jeho mladší brat Oskar. Po oddelení Nórska od Švédska v roku 1905 sa prvým nórskym kráľom, následníkom jej strýka na nórskom tróne, stal jej druhý syn Karol ako Haakon VII.

 Rodina 
15. júna 1868 sa zasnúbila s dánskym korunným princom Frederikom, neskorším kráľom Frederikom VIII. a 28. júla 1869 sa za neho v kaplnke kráľovského paláca vo Štokholme vydala. Sobáš mal byť cestou k priateľským vzťahom Švédska a Dánska, medzi ktorými bolo napätie kvôli neúčasti Dánska vo vojne Švédska a Nemecka v roku 1863. Z manželstva vzišlo osem detíštyria synovia a štyri dcéry:
 Kristián (* 26. september 1870† 20. apríl 1947), dánsky kráľ ∞ 1898 princezná Alexandrina Mecklenbursko-schwerinská (* 1879† 1952)
 Carl (* 3. august 1872† 21. september 1957), nórsky kráľ ako Haakon VII. ∞ 1896 britská princezná Maud z Walesu (* 1869† 1938)
 Lujza (* 17. február 1875† 4. apríl 1906) ∞ 1896 princ Frederick von Schaumburg-Lippe (* 1868† 1945)
 Harald (* 8. október 1876† 30. marec 1949) ∞  1909 princezná Helena von Schleswig-Holstein-Sonderburg-Glücksburg (* 1888† 1962)
 Ingeborg (* 2. august 1878† 11. marec 1958) ∞ 1897 švédsky princ Karol, vojvoda z Västergötlandu (* 1861† 1951)
 Thyra (* 14. marec 1880† 2. november 1945)
 Gustav (* 4. marec 1887† 5. október 1944)
 Dagmar (* 23. máj 1890† 11. október 1961) ∞ 1922 Jørgen Castenskiold (* 1893† 1978)

Potom čo ovdovela žila až do svojej smrti v zámku Charlottenlund v blízkosti Kodane. Zomrela 20. marca 1926 a pochovali ju po boku je manžela v katedrále v Roskilde, mieste posledného odpočinku dánskej kráľovskej rodiny.

 Genealógia 
 Lujza Švédska Otec:Karol XV. Starý otec:Oskar I. Prastarý otec:Karol XIV. Ján Prastará matka:Désirée Claryová Stará matka:Joséphine de Beauharnais Prastarý otec:Eugen de Beauharnais Prababička:Augusta Bavorská Matka:Lujza Oranžsko-nasavská Starý otec:Frederik Oranžsko-nasavský Prastarý otec:Viliam I. Holandský Prastará matka:Vilhelmína Pruská Stará matka:Lujza Pruská Prastarý otec:Fridrich Viliam III. Prastará matka:Lujza Meklenbursko-strelická

 Iné projekty 

 Externé odkazy 
 Louise Josephine Eugènie Bernadotte, Princess of Sweden
 BERNADOTTE

 Zdroj 

Kategória:Bernadottovci
Kategória:Dánske princezné
Kategória:Kráľovské manželky Dánska
Kategória:Osobnosti zo Štokholmu
Kategória:Dámy Radu kráľovnej Márie Lujzy
Kategória:Dámy Radu svätej Izabely
Kategória:Nositelia Radu svätej Kataríny
Kategória:Rytieri Rádu slona